ส่วนที่ 1

ข้อมูลสรุป

บริษัท ห้องเย็นเอเชี่ยนซีฟู้ด จำกัด (มหาชน) ก่อตั้งเมื่อปี 2525
และได้จดทะเบียนเข้าตลาดหลักทรัพย์ในปี 2536 ประกอบธุรกิจประเภทอุตสาหกรรม
แปรรูปสัตว์น้ำแช่แข็ง เช่น ปลาทรายสดแล่แบบผีเสื้อ ปลาหมึกสดทั้งตัวหรือแล่และลอกหนัง
กุ้งสดแช่แข็งรวมทั้งสินค้ากึ่งสำเร็จรูป เช่น กุ้งชุบเกล็ดขนมปัง กุ้งเสียบไม้ กุ้งชุบเนย และปลาย่าง
เป็นต้น โดยมีสำนักงานใหญ่ และโรงงานแห่งที่ 2 ตั้งอยู่เลขที่ 55/2 หมู่ 2 ถนนพระราม 2
ต.บางกระเจ้า อ.เมือง จ.สมุทรสาคร 74000 สำหรับโรงงานแห่งที่ 1 ตั้งอยู่เลขที่ 742
ซอยกล้วยน้ำไท ถนนอาจณรงค์ คลองเตย กรุงเทพฯ 10110

บริษัทฯได้รับการส่งเสริมการลงทุน 2 บัตร ในปี 2549 ดังนี้

1.  กิจการห้องเย็น สำหรับห้องเย็นที่สร้างใหม่ขนาดความจุ 10,000 ตัน
    โดยได้รับการยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    และได้เริ่มดำเนินการแล้วตั้งแต่ มิถุนายน 2549

2.  การผลิตอาหารพร้อมรับประทานจากสัตว์น้ำโดยใช้เทคโนโลยีที่ทันสมัย
    โดยได้รับการยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    และได้เริ่มดำเนินการตั้งแต่ มกราคม 2549

นอกจากนี้บริษัทฯถือหุ้น 100% ในบริษัทย่อยรวม 4 บริษัท ดังนี้

1 บริษัท ห้องเย็นเอเชี่ยนซีฟู้ด(สุราษฎ์ธานี) จำกัด โรงงานตั้งอยู่เลขที่ 57 หมู่ 4 ต.ท่าสะท้อน
อ.พุนพิน จ.สุราษฎ์ธานี 84130 ประกอบธุรกิจแปรรูปสัตว์น้ำแช่แข็ง เช่น ปลาหมึกกระดองแช่แข็ง
ปลาหมึกหอมแช่แข็ง ปลาหมึกกล้วยแช่แข็ง ปลาหมึกสายแช่แข็ง กุ้งแช่แข็ง เนื้อหอยลายแช่แข็ง
เนื้อหอยแมลงภู่แช่แข็ง กุ้งแดงดิบ และผลิตภัณฑ์ทะเลรวม เป็นต้น ได้รับการส่งเสริมการลงทุนในปี
2537 ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
และได้รับการลดหย่อนภาษีเงินได้นิติบุคคล สำหรับกำไรสุทธิในอัตราร้อยละ50 ของอัตราปกติ
เป็นเวลา 5 ปีนับจากพ้นกำหนดเวลายกเว้นภาษีเงินได้นิติบุคคล และในปี 2546
บริษัทย่อยก็ได้รับการส่งเสริมการลงทุนบัตรที่ 2 โดยได้รับสิทธิยกเว้นภาษีเงินได้นิติบุคคล
สำหรับกำไรสุทธิของกิจการที่ได้รับการส่งเสริมใหม่ไม่เกินร้อยละ 100 ของเงินลงทุน

2 บริษัท เอเชี่ยน อะไลอันซ์ อินเตอร์เนชั่นแนล จำกัด โรงงานตั้งอยู่เลขที่ 8/8 หมู่ที่ 3
ถนนพระราม 2 ตำบลบ้านบ่อ อำเภอเมือง สมุทรสาคร 74000 ประกอบธุรกิจแปรรูปสัตว์น้ำ
โดยเฉพาะปลาทูน่า และเนื้อสัตว์บรรจุกระป๋อง รวมทั้งแช่แข็ง
และได้เริ่มการผลิตแล้วตั้งแต่เดือนกรกฎาคม 2549 โดยได้รับการส่งเสริมการลงทุนในปี 2549
ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
และได้รับการลดหย่อนภาษีเงินได้นิติบุคคล สำหรับกำไรสุทธิในอัตราร้อยละ50 ของอัตราปกติ
เป็นเวลา 5 ปีนับจากพ้นกำหนดเวลายกเว้นภาษีเงินได้นิติบุคคล

3 บริษัท เอเชี่ยน ฟีด จำกัด โรงงานตั้งอยู่เลขที่ 239 หมู่ที่3 ถนนเพชรเกษม กม.180-181
ตำบลท่ายาง อำเภอท่ายาง จังหวัดเพชรบุรี ประกอบธุรกิจผลิตอาหารสำหรับสัตว์น้ำ เช่น
อาหารกุ้ง อาหารปลา เป็นต้น โดยบริษัทฯได้เข้าซื้อหุ้นทั้งหมดของบริษัทนี้ เมื่อวันที่ 25 มกราคม
2549

4 บริษัท ห้องเย็นเอเชี่ยนซีฟู้ด (ศรีราชา) จำกัด โรงงานตั้งอยู่เลขที่ 211 หมู่ที่10
ซอยสุขาภิบาล8 ถนนสุขุมวิท ตำบลบึง อำเภอศรีราชา จังหวัดชลบุรี
ประกอบธุรกิจแปรรูปสัตว์น้ำแช่แข็ง และรับจ้างผลิต ซึ่งบริษัท เอเชี่ยน ฟีด จำกัด ถือหุ้นในบริษัทนี้
100% ทำให้บริษัทนี้เป็นบริษัทย่อยอีกแห่งหนึ่งของบริษัทฯ

ในปี 2550 บริษัทฯ มีรายได้จากการส่งออก 3,774 ล้านบาท และมีรายได้จากการขายในประเทศ
984 ล้านบาท ส่วนบริษัทย่อยทั้ง 4 บริษัท มีรายได้จากการส่งออก 2,949 ล้านบาท
และมีรายได้จากการขายในประเทศ 1,701 ล้านบาท (ขายระหว่างกัน 874 ล้านบาท)
ทั้งนี้บริษัทฯ และบริษัทย่อยมีขาดทุนสุทธิรวมก่อนหักภาษี เป็นจำนวนเงิน 456 ล้านบาท
ซึ่งสาเหตุส่วนใหญ่มาจาก

1.  ขาดทุนจากการทำสัญญาซื้อขายเงินตราต่างประเทศล่วงหน้า และสัญญา SWAP ทาง

การเงิน 170 ล้านบาท

2.  ขาดทุนจากการตัดจ่ายและด้อยค่าความนิยม 181 ล้านบาท เพราะขายไม่ได้ตามแผน

การขายที่ระบุไว้

3. บริษัทย่อยแห่งใหม่ที่ผลิตปลาทูน่ากระป๋อง ขาดทุนจากการดำเนินงาน 262 ล้านบาท
เพราะราคาวัตถุดิบสูงขึ้นในปี50 และการผลิตที่ยังไม่เต็มกำลังการผลิต

ดังนั้นในปี 2551 บริษัทฯ จะต้องติดตามสถานการณ์ของค่าเงินบาทให้ใกล้ชิด
และไม่ทำสัญญาซื้อขายอัตราแลกเปลี่ยนล่วงหน้าไว้เกินความจำเป็น
รวมทั้งการตัดด้อยค่าความนิยมในปี 50 นี้ทั้งจำนวน จะทำให้ในปี 51 ธุรกิจของบริษัทฯ
จะสะท้อนภาพที่ใกล้เคียงความเป็นจริง นอกจากนี้บริษัทฯได้ดำเนินการปรับปรุงงานทั้งด้านการซื้อ
ด้านการขาย และด้านการผลิต เพื่อให้สามารถลดต้นทุนการผลิต และสามารถแข่งขันกับคู่แข่งได้
โดยเฉพาะการปรับปรุงประสิทธิภาพในโรงงานผลิตปลาทูน่าแห่งใหม่
เพื่อจะสามารถสร้างผลกำไรได้ในปี 51